
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 413 

5 Απριλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και συγκρότηση δμελούς Επιτροπής Διε¬ 
νέργειας / Αξιολόγησης και σύσταση Υποεπιτρο¬ 
πής του Ανοικτού Δημόσιου Διεθνούς Διαγωνι¬ 
σμού του έργου «Προγράμματα κατάρτισης στις 
περιοχές Ολοκληρωμένων Προγραμμάτων Ανά¬ 
πτυξης Αγροτικού Χώρου (Ο.Π.Α.Α.Χ.) ΠΕΠ ΔΥΤΙ¬ 
ΚΗΣ ΜΑΚΕΔΟΝΙΑΣ (Β ΚΥΚΛΟΣ)» που προκηρύχθη¬ 
κε με την υπ’ αριθμ. 8224/391/30.1.2006 απόφαση 
του Γενικού Γραμματέα Περιφέρειας Δυτικής Μα¬ 


κεδονίας. 1 

Τροποποίηση - συμπλήρωση της συστατικής πράξης 
της δημοτικής επιχείρησης ύδρευσης - αποχέτευ¬ 
σης με την επωνυμία «Δημοτική Επιχείρηση'Υδρευ- 

σης Αποχέτευσης Δήμου Κορινού Ν. Πιερίας. 2 

Σύσταση νομικού προσώπου με την επωνυμία 
«5η Σχολική Επιτροπή 8ου Δημοτικού Σχολείου 

Γ ιαννιτσών». 3 

Τροποποίηση της συστατικής πράξης της δημοτικής 
επιχείρησης με την επωνυμία «Δημοτική Επιχεί¬ 
ρηση Αρκαλοχωρίου». 4 


Διορισμός μελών Διοικητικής Επιτροπής Στρατιωτι¬ 
κών Επιτάξεων (ΔΕΣΕ Ν. Κορινθίας) έτους 2006.. 5 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Κεφαλά Άννα του Συμεών 6 
Καθιέρωση υπερωριακής απασχόλησης υπάλληλων 
Δ/νσης Κτηνιατρικής της Νομαρχιακής Αυτοδιοί¬ 


κησης Δωδεκαννήσου, έτους 2006. 7 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στον Αλέξανδρο - Βάρβαρο Βου- 
τσινά του Γερασίμου. 8 


Καθιέρωση υπερωριών Α τριμήνου έτους 2006 για 
τους υπαλλήλους της Δ/νσης Αγροτικής Ανάπτυ¬ 
ξης και Τροφίμων Ν.Α. Μεσσηνίας που ασχολού¬ 
νται με τον ποιοτικό και ποσοστό έλεγχο των 
νωπών και μεταποιημένων γεωργικών προϊόντων 


φυτικής προέλευσης. 9 

Συγκρότηση Κλιμακίου Ελέγχου Αλιευτικών Προϊό¬ 
ντων Ν.Δ. Ξάνθης. 10 

Συγκρότηση τριμελούς επιτροπής για την εφαρμο¬ 
γή του ν. 2520/1997 «Μέτρα για τους νέους αγρό¬ 
τες» . 11 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 5111.15/09/2006/ 


10.3.2006 απόφαση Υπ. Εμπορ. Ναυτιλίας. 12 

Α ΠΟΦΑΣΕΙ Σ 

Αριθμ. 28530/1326 (1) 


Σύσταση και συγκρότηση δμελούς Επιτροπής Διενέρ¬ 
γειας / Αξιολόγησης και σύσταση Υποεπιτροπής του 
Ανοικτού Δημόσιου Διεθνούς Διαγωνισμού του έρ¬ 
γου «Προγράμματα κατάρτισης στις περιοχές Ολο¬ 
κληρωμένων Προγραμμάτων Ανάπτυξης Αγροτι¬ 
κού Χώρου (Ο.Π.Α.Α.Χ.) ΠΕΠ ΔΥΤΙΚΗΣ ΜΑΚΕΔΟΝΙΑΣ 
(Β ΚΥΚΛΟΣ)» που προκηρύχθηκε με την υπ’ αριθμ. 
8224/391/30.1.2006 απόφαση του Γ ενικού Γ ραμματέα 
Περιφέρειας Δυτικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη : 

1. Το άρθρο 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2. Τις διατάξεις του άρθρου 13 του ν. 2150/1994 (ΦΕΚ 98Α) 
«Εθνικό Ινστιτούτο Εργασίας και άλλες διατάξεις». 

3. Το ν. 2860/2000 «Διαχείριση, Παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις» (ΦΕΚ 251 /Α/14.11.2000) και ιδίως το άρθρο 4 
αυτού, όπως τροποποιήθηκε με το άρθρο 17 του ν. 3193/ 
2003 (ΦΕΚ 266/Α/20.11.2003). 

4. Τ ις Διατάξεις του άρθρου 18 παρ. 3 & 4 του ν. 2224/ 
1994 «Ρύθμιση Θεμάτων Εργασίας, συνδικαλιστικών δι¬ 
καιωμάτων κλο» (ΦΕΚ 112/Α). 

5. Το ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις (ΦΕΚ 107/τ.Α./30.5.1997). 

6. Το ν. 2874/2000 «Προώθηση στην απασχόληση και 
άλλες διατάξεις» άρθρο 3 (ΦΕΚ 286/Α/29.12.2000). 

7. Το π.δ. 346/1998 (ΦΕΚ 230/Α/12.10.1998) «Προσαρμογή 
της Ελληνικής νομοθεσίας για τις δημόσιες συμβάσεις 
υπηρεσιών προς τις διατάξεις της Οδηγίας 92/50/ΕΟΚ 
του Συμβουλίου της 18ης Ιουλίου 1998», όπως τροπο¬ 
ποιήθηκε με το π.δ. 18/2000 (ΦΕΚ 15/Α/3.2.2000) κατ’ 
εφαρμογή της Οδηγίας 97/52 (Ε.Ε.Ε 328/28.11.1997). 

8. Το π.δ. 4/2002 (ΦΕΚ 3/Α/14.1.2002) «Εκτέλεση ενερ¬ 
γειών Τεχνικής Βοήθειας - Στήριξης και Διαχείριση των 
αντίστοιχων πόρων». 

9. Την από 8.12.2000 κοινή υπουργική απόφαση με 
αριθμ. 41542/ΓΚΠΣ 277 (ΦΕΚ 1501/Β/8.12.2000) «Σύσταση 
Υπηρεσίας Διαχείρισης Επιχειρησιακού Προγράμματος 
Δυτικής Μακεδονίας». 

10. Την υπ’ αριθμ. 112501/9.11.2004 (ΦΕΚ 1690/Β/15.11.2004) 
απόφαση του Υπουργού Απασχόλησης και Κοινωνικής 
Προστασίας για το «Σύστημα διαχείρισης του Ενιαίου 
Μητρώου Αξιολογητών (Ε.Μ.Α.) του Υπουργείου Απα¬ 
σχόλησης και Κοινωνικής Προστασίας» (σε αντικατά¬ 
σταση των υπ’ αριθμ. 106543/16.4.1998,111531/18.6.1999 και 
4032/26.7.2001 αποφάσεων του Υπουργού Εργασίας και 
Κοινωνικών Ασφαλίσεων). 

11. Την υπ’ αριθμ. 112392/1.11.2004 (ΦΕΚ 1813/Β/8.12.2004) 
κοινή απόφαση Υπουργών Οικονομίας και Οικονομικών 
και Απασχόλησης και Κοινωνικής Προστασίας για την 
«Τροποποίηση της υπ’ αριθμ. 112809/18.6.2002 κοινής 
απόφασης Υπουργών Οικονομίας και Οικονομικών και 
Εργασίας και Κοινωνικών Ασφαλίσεων για το Ενιαίο Σύ¬ 
στημα Διαχείρισης, Αξιολόγησης, Παρακολούθησης και 
Ελέγχου των ενεργειών Επαγγελματικής Κατάρτισης, 
συγχρηματοδοτούμενων από το ΕΚΤ στο πλαίσιο του Γ' 
ΚΠΣ, (2000 -2006) για όλα τα Επιχειρησιακά Προγράμ¬ 
ματα που εμπεριέχουν δράσεις Κατάρτισης». 

12. Τον οδηγό διαδικασιών και επιλέξιμων ενεργειών 
Τεχνικής Βοήθειας - Στήριξης Κ.Π.Σ. 2000 - 2006 και 
Επιχειρησιακών Προγραμμάτων. 

13. Το εγκριθέν ετήσιο (2005) πρόγραμμα Τεχνικής Βοή¬ 
θειας της Ειδικής Υπηρεσίας Διαχείρισης Ε.Π. Δυτικής Μα¬ 
κεδονίας από το Υπουργείο Οικονομίας και Οικονομικών. 

14. Την υπ’ αριθμ. 5280/29.6.2005 απόφαση ένταξης 
της πράξης «Προγράμματα κατάρτισης στις περιοχές 
Ολοκληρωμένων Προγραμμάτων Ανάπτυξης Αγροτικού 
Χώρου (Ο.Π.Α.Α.Χ.) ΠΕΠ ΔΥΤΙΚΗΣ ΜΑΚΕΔΟΝΙΑΣ (Β ΚΥ¬ 
ΚΛΟΣ)» με τελικό δικαιούχο την Διεύθυνση Σχεδιασμού 
και Ανάπτυξης της Περιφέρειας Δυτικής Μακεδονίας 
στο πλαίσιο του Μέτρου 5.8 «Ανάπτυξη Αγροτικού Χώ¬ 
ρου» - «Ολοκληρωμένη παρέμβαση και ανάπτυξη σε 
τοπικές ζώνες μικρής κλίμακας - ΕΚΤ» του ΠΕΠ Δυτικής 
Μακεδονίας 2000 - 2006. 

15. Την υπ’ αριθμ. 8224/391/30.1.2006 απόφαση του Γε¬ 
νικού Γραμματέα Περιφέρειας Δυτικής Μακεδονίας για 
την προκήρυξη Ανοικτού Δημόσιου Διεθνή Διαγωνισμού 
με κλειστές προσφορές και κριτήριο επιλογής τη συμφε- 
ρότερη προσφορά, για την επιλογή αναδοχών του έργου 
«Προγράμματα κατάρτισης στις περιοχές Ολοκληρωμένων 
Προγραμμάτων Ανάπτυξης Αγροτικού Χώρου (Ο.Π.Α.Α,Χ.) 
ΠΕΠ ΔΥΤΙΚΗΣ ΜΑΚΕΔΟΝΙΑΣ (Β ΚΥΚΛΟΣ)» στο πλαίσιο 
του ΠΕΠ Δυτικής Μακεδονίας 2000 - 2006. 

16. Το υπ’ αριθμ. 18080/893/28.2.2006 αίτημα της Δι¬ 
εύθυνσης Σχεδιασμού και Ανάπτυξης της Περιφέρειας 
Δυτικής Μακεδονίας για την επιλογή αξιολογητών με¬ 
λών του ΕΜΑ. 

17. Το υπ’ αριθμ. 92/2006 Πρακτικό της Ειδικής Επιτρο¬ 
πής Επιλογής μελών του ΕΜΑ. 

18. Την ανάγκη συγκρότησης της Επιτροπής Διενέρ¬ 
γειας / Αξιολόγησης του Ανοικτού Δημόσιου Διεθνούς 
Διαγωνισμού του έργου «Προγράμματα κατάρτισης στις 
περιοχές Ολοκληρωμένων Προγραμμάτων Ανάπτυξης 
Αγροτικού Χώρου (Ο.Π.Α.Α.Χ.) ΠΕΠ ΔΥΤΙΚΗΣ ΜΑΚΕΔΟ¬ 
ΝΙΑΣ (Β ΚΥΚΛΟΣ)», αποφασίζουμε : 


1. Τη σύσταση και συγκρότηση δμελούς Επιτροπής 
Διενέργειας / Αξιολόγησης του Ανοικτού Δημόσιου Δι¬ 
εθνούς Διαγωνισμού του έργου «Προγράμματα κατάρ¬ 
τισης στις περιοχές Ολοκληρωμένων Προγραμμάτων 
Ανάπτυξης Αγροτικού Χώρου (Ο.Π.Α.Α.Χ.) ΠΕΠ ΔΥΤΙΚΗΣ 
ΜΑΚΕΔΟΝΙΑΣ (Β ΚΥΚΛΟΣ)» που προκηρύχθηκε με την 
υπ’ αριθμ. 8224/391/30.1.2006 απόφαση του Γενικού Γραμ- 
ματέα Περιφέρειας Δυτικής Μακεδονίας. 

Την Επιτροπή αποτελούν οι κάτωθι: 

Τακτικά Μέλη : 

Πρόεδρος : Χρήστος Κουτσοτόλης, Προϊστάμενος Δι¬ 
εύθυνσης Σχεδιασμού & Ανάπτυξης. 

Μέλη : 

1. Σταυρούλα Γκαντούτσιου, υπάλληλος ΔΙΣΑ, Αναπλ. 
Πρόεδρος. 

2. Ελένη Καραγιαννάκη, υπάλληλος ΔΙΣΑ 

3. Νικόλαος Τζιούτζιος, υπάλληλος ΔΙΣΑ 

4. Σπυρίδων Τσιφτσής, υπάλληλος Ειδικής Υπηρεσίας 
Διαχείρισης ΠΕΠ Δυτικής Μακεδονίας. 

Αναπληρωματικά Μέλη : 

1. Στέργιος Κιάνας, υπάλληλος Ειδικής Υπηρεσίας Δια¬ 
χείρισης ΠΕΠ Δυτικής Μακεδονίας. 

2. Χρήστος Καραντίνος, υπάλληλος Ειδικής Υπηρεσίας 
Διαχείρισης ΠΕΠ Δυτικής Μακεδονίας. 

Γραμματεία : 

1. Νικόλαος Καμπουρίδης, υπάλληλος ΔΙΣΑ. 

2. Αθανασία Τεντόγλου, υπάλληλος ΔΙΣΑ. 

Η Επιτροπή Διενέργειας / Αξιολόγησης έχει την καθ’ 
ολοκληρίαν ευθύνη διενέργειας του διαγωνισμού, δη¬ 
λαδή, πιο αναλυτικά : 

• την αποσφράγιση των υποβληθέντων προσφορών, 

• τον έλεγχο των τυπικών δικαιολογητικών των προ¬ 
σφορών, 

• την εξέταση τήρησης των κριτηρίων αποκλεισμού 
των τεχνικών προσφορών, 

• της αξιολόγησης των τεχνικών προσφορών, 

• τον υπολογισμό των ανοιγμένων προσφορών τεχνι¬ 
κής αξιολόγησης, 

• τον υπολογισμό των ανοιγμένων προσφορών οικο¬ 
νομικής αξιολόγησης και της τελικής κατάταξης των 
προσφορών, 

• την αρμοδιότητα εξέτασης των ενστάσεων, προ¬ 
σφυγών, κλπ. διοικητικών προσφυγών που υποβάλλονται 
από τους φορείς που συμμετέχουν στο διαγωνισμό, 

• την εισήγηση στην Αναθέτουσα Αρχή των αποτε¬ 
λεσμάτων κάθε σταδίου του διαγωνισμού και την ακό¬ 
λουθη δημοσιοποίηση των αποτελεσμάτων, 

• την ευθύνη για το σύνολο των αρμοδιοτήτων που 
προβλέπονται από την προκήρυξη του διαγωνισμού. 

2. Για τη διευκόλυνση του έργου της ανωτέρω Επι¬ 
τροπής, κατά το στάδιο της τεχνικής αξιολόγησης των 
προσφορών, συνίσταται και συγκροτείται με την παρού¬ 
σα απόφαση μία (1) τριμελείς Υποεπιτροπή της ανωτέρω 
Επιτροπής, στην οποία συμμετέχουν οι κάτωθι: 

Υποεπιτροπή 

1. Σπυρίδων Τσιφτσής, υπάλληλος Ειδικής Υπηρεσίας 
Διαχείρισης ΠΕΠ Δυτικής Μακεδονίας. 

2. Νικόλαος Τζιούτζιος, υπάλληλος ΔΙΣΑ 

3. Ελένη Τασούλα, εμπειρογνώμονας - αξιολογητής 
του Ενιαίου Μητρώου Αξιολογητών (ΕΜΑ) Υπουργείου 
Απασχόλησης και Κοινωνικής Προστασίας. 

Η ανωτέρω Υποεπιτροπή είναι υπεύθυνη για την αξιο¬ 
λόγηση των Τεχνικών Προσφορών βαθμολογώντας με 
ένα ακέραιο αριθμό από το 0 έως το 100 κάθε ένα από 
τα κριτήρια τεχνικής αξιολόγησης που αναλύονται στο 
κεφάλαιο της αξιολόγησης των Τεχνικών Προσφορών 
της προκήρυξης. Η Υποεπιτροπή θα προβεί σε αξιο¬ 
λόγηση των τεχνικών προσφορών και αφότου κάθε 
υποβληθείσα προς αξιολόγηση τεχνική προσφορά θα 
έχει εξεταστεί από δύο (2) εξωτερικούς Συμβούλους / 
Εμπειρογνώμονες - Αξιολογητές του ΕΜΑ, σύμφωνα με 
τα οριζόμενα κριτήρια στην προκήρυξη. 

Η Υποεπιτροπή του Διαγωνισμού συντάσσει πρακτικά 
με τα αποτελέσματα της άνω διαδικασίας, τα οποία και 
παραδίδονται στο σύνολο της Επιτροπής Διενέργειας / 
Αξιολόγησης, η οποία θα έχει την ευθύνη έκδοσης και 
υπογραφής των αποτελεσμάτων της τεχνικής αξιολό¬ 
γησης των προσφορών. 

3. Για τα αποτελέσματα των άνω διαδικασιών συ- 
ντάσσεται πρακτικό, το οποίο αποτελεί την εισήγηση 
της Επιτροπής στον Γενικό Γραμματέα Περιφέρειας 
Δυτικής Μακεδονίας. 

4. Ειδικότερα, η Γραμματεία της Επιτροπής Διενέργειας 
και Αξιολόγησης είναι αρμόδια για την διοικητική στήριξη 
του διαγωνισμού, τον σχεδίασμά και την παρακολούθηση 
της διαδικασίας τεχνικής αξιολόγησης των τεχνικών προ¬ 
σφορών που έχουν προχωρήσει στο στάδιο της τεχνικής 
αξιολόγησης ιδίως για την προώθησή τους στα μέλη 
της Επιτροπής, της Υποεπιτροπής και των ανεξάρτη¬ 
των εμπειρογνωμόνων αξιολογητών, την αποθήκευση 
και ροή φακέλων τεχνικών προσφορών, τη διαμόρφω¬ 
ση των χώρων αξιολόγησης, την προσαρμογή και τον 
έλεγχο εφαρμογής του μηχανογραφικού συστήματος 
αξιολόγησης στα δεδομένα του παρόντος διαγωνισμού, 
την εποπτεία λειτουργίας του συστήματος αυτού, την 
εξαγωγή των μηχανογραφημένων αποτελεσμάτων, την 
κοινοποίηση των αποτελεσμάτων αρμοδίως. 

5. Το έργο της Επιτροπής και της Υποεπιτροπής, θα 
διεκπεραιωθεί σε ώρες εντός και εκτός ωραρίου ερ¬ 
γασίας των υπαλλήλων - μελών της επιτροπής, μέχρι 
πενήντα (50) συνεδριάσεις κατ’ ανώτατο όριο, είναι αμει- 
βόμενο και βαρύνει τους πόρους της Τεχνικής Βοήθειας 
της ΕΥΔ/ΠΕΠ Δυτικής Μακεδονίας. Οι αμοιβές θα κα¬ 
θοριστούν με νεότερη απόφαση του/των αρμοδίου/ων 
Υπουργού/ών σύμφωνα με τις διατάξεις του ν. 3205/2003 
όπως τροποποιήθηκε και ισχύει μέχρι σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 27 Μαρτίου 2006 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 11932/05 (2) 

Τροποποίηση - συμπλήρωση της συστατικής πράξης της 
δημοτικής επιχείρησης ύδρευσης - αποχέτευσης με 
την επωνυμία «Δημοτική ΕπιχείρησηΎδρευσης Απο¬ 
χέτευσης Δήμου Κορινού Ν. Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη : 

1. Τις διατάξεις του ν. 2503/1997 (ΦΕΚ 107/Τ.Α730.5.1997) 
«Διοίκηση, οργάνωση, στελέχωση της Περ/ρειας, ρύθμιση 
διατάξεων για την Τοπ. Αυτ/ση και άλλες διατάξεις. 


2. Τις διατάξεις του άρθρου 1 παρ. 3 του ν. 1069/1980 
«Περί κινήτρων δια την ίδρυσιν επιχειρήσεων υδρεύσεως 
και αποχετεύσεως» (ΦΕΚ Α' 191/1980). 

3. Τις διατάξεις του άρθρου 6 παρ. 1 του ν. 2307/1995 
(ΦΕΚ Α' 113/1995). 

4. Τις διατάξεις του άρθρου 1 παρ. 1 του ν. 2467/1998 
(ΦΕΚ Α' 237/1998). 

5. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ Α' 
98) αναφορικά με τον έλεγχο των δαπανών που προ- 
καλούν οι κανονιστικές πράξεις. 

6. Τις διατάξεις του άρθρου 33 του ν. 3274/2004 (ΦΕΚ 
Β' 195/2004). 

7. Την υπ’ αριθμ. 5437/28.6.2004 απόφασή μας, περί 
«Σύστασης ενιαίας επιχείρησης ύδρευσης και αποχέτευ¬ 
σης με την επωνυμία «Δημοτική ΕπιχείρησηΎδρευσης 
Αποχέτευσης Δήμου Κορινού Ν. Πιερίας» (ΦΕΚ 1182/ 
Β/3.8.2004). 

8. Την υπ’ αριθμ. 116/2004 απόφαση του Δημοτικού 
Συμβουλίου Κορινού, με την οποία τροποποιείται η συ¬ 
στατική πράξη της ανωτέρω Επιχείρησης. 

9. Την από 1.8.2004 οικονομοτεχνική μελέτη σχετική 
με τη διεύρυνση των σκοπών της ΔΕΥΑ Κορινού, απο¬ 
φασίζουμε : 

Εγκρίνεται η υπ’ αριθμ. 116/2004 απόφαση του 
Δημοτικού Συμβουλίου Κορινού Ν. Πιερίας, με την 
οποία τροποποιείται η παράγραφος 7 της συστατι¬ 
κής πράξης της επιχείρησης της ενιαίας Δημοτικής 
Επιχείρησης'Υδρευσης - Αποχέτευσης του ομώνυμου 
Δήμου, ως εξής: 

α) Η διαχείριση του δικτύου ύδρευσης και αποχέτευ¬ 
σης και άρδευσης και των εγκαταστάσεων βιολογικού 
καθαρισμού του Δήμου Κορινού με στόχο την βελτίωση 
της ποιότητας και των συνθηκών εργασίας και ζωής 
των κατοίκων και των επισκεπτών της περιοχής» και 
τους ακόλουθους τομείς στην περιοχή της αρμοδιό- 
τητάς τους : 

β) τη συγκέντρωση, μεταφορά και διάθεση απορριμ¬ 
μάτων, 

γ) τη μελέτη, κατασκευή, συντήρηση,εκμετάλλευση, 
διοίκηση και λειτουργία των δικτύων τηλεθέρμαν- 
σης, 

δ) τη μελέτη, κατασκευή, συντήρηση, εκμετάλλευση, 
επίβλεψη, διοίκηση και λειτουργία των δικτύων φυσικού 
αερίου, σύμφωνα με την υπάρχουσα νομοθεσία, 

ε) την εμφιάλωση και εμπορία νερού, 

ζ) τη διαχείριση, αξιοποίηση και εμπορία των ανανεώ¬ 
σιμων πηγών ενέργειας, που προέρχονται από τα αντι¬ 
κείμενα δραστηριότητας των δημοτικών επιχειρήσεων 
ύδρευσης και αποχέτευσης ή των δραστηριοτήτων των 
οικείων οργανισμών τοπικής αυτοδιοίκησης, σύμφωνα 
με την κείμενη νομοθεσία. 

Από τις διατάξεις της παρούσης απόφασης δεν προ- 
καλείται δαπάνη σε βάρος του ισχύοντος προϋπολο¬ 
γισμού του Δήμου Κορινού αλλά και των επόμενων 
ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 16 Φεβρουάριου 2006 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 1782 (3) 

Σύσταση νομικού προσώπου με την επωνυμία «5η Σχολι¬ 
κή Επιτροπή 8ου Δημοτικού Σχολείου Γιαννιτσών». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη : 

1) Τις παρ. 8-15 του άρθρου 5 του ν. 1894/1990 «Για 
την ακαδημία Αθηνών και άλλες εκπαιδευτικές διατά¬ 
ξεις» (Α 100). 

2) Τις διατάξεις της παρ. 8 του άρθρου 8 του ν. 2158/ 
1993 (ΦΕΚ Α'/109) «Εκσυγχρονισμός του Ιδρύματος Κρα¬ 
τικών Υποτροφιών (Ι.Κ.Υ.) και άλλες διατάξεις» όπως 
τροποποιήθηκαν και καταργήθηκαν με τις όμοιες της 
παρ. 2 περ. ε' του άρθρου 64 του ν. 2218/1994. 

3) Τις διατάξεις του άρθρου 203 του π.δ. 410/1995 
(Δ.Κ.Κ). 

4) Τις διατάξεις άρθρου 7 του ν. 2503/1997 (ΦΕΚ 107/ 
τ.Α730.5.1997) «Διοίκηση, οργάνωση, στελέχωση της 
Περ/ρειας, ρύθμιση θεμάτων για την Τοπ. Αυτ/ση και 
άλλες διατάξεις». 

5) Την υπ’ αριθμ. 20α/2006 απόφαση του Δημοτικού 
Συμβουλίου Γιαννιτσών «Περί σύστασης ίδιου νομικού 
προσώπου με την επωνυμία «5η Σχολική Επιτροπή 8ου 
Δημοτικού Σχολείου Γ ιαννιτσών». 

6) Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ Α' 
98) αναφορικά με τον έλεγχο δαπανών που προκαλούν 
οι κανονιστικές διοικ/κές πράξεις. 

7) Την υπ’ αριθμ. 5631/26.7.2000 απόφαση Γεν. Γραμμ. 
Περιφ. Κεντρικής Μακεδονίας περί ορισμού εισηγητών 
και μεταβίβαση εξουσίας «Με εντολή Γ ενικού Γ ραμμα- 
τέα» αποφάσεων εγγράφων και άλλων πράξεων στον 
Γ ενικό Δ/ντή, στους Προϊσταμένους Δ/νσεων και Προϊ¬ 
σταμένους Τ μημάτων και Γ ραφείων των Υπηρεσιών της 
Περ/ρειας, όπως τροποποιήθηκε και συμπληρώθηκε με 
την υπ’ αριθμ. 7439/19.8.2004 όμοια, αποφασίζουμε : 

Α. Συστήνουμε στο Δήμο Γ ιαννιτσών ίδιο Νομικό Πρό¬ 
σωπο με την επωνυμία «5η Σχολική Επιτροπή 8ου Δη¬ 
μοτικού Σχολείου Γ ιαννιτσών». 

-1. Σκοπός του Ν.Π. είναι: 

- Η διαχείριση των πιστώσεων που διατίθενται για 
τις λειτουργικές δαπάνες καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, ανα¬ 
λώσιμων υλικών κ.λ.π. 

- Η εκτέλεση μικρών έργων για επισκευή και συντή¬ 
ρηση των διδακτηρίων. 

- Η αποκατάσταση φθορών και ζημιών των επίπλων εξο¬ 
πλισμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και 
ο εφοδιασμός των Σχολικών Μονάδων με έπιπλα και 
σκεύη, με βιβλία για τις σχολικές βιβλιοθήκες και γενι¬ 
κά με όλα τα μέσα που είναι απαραίτητα για την λει¬ 
τουργία τους και γενικότερα η λήψη όλων των μέτρων 
που κρίνονται αναγκαία για την στήριξη της διοικητικής 
λειτουργίας των Σχολικών Μονάδων. 

2. Το Ν.Π. διοικείται από δμελές διοικητικό συμβούλιο 
αποτελούμενο από: 

α) τον εκάστοτε Δήμαρχο ή άλλο μέλος του Δημο¬ 
τικού Συμβουλίου, το οποίο ορίζεται απ’ αυτόν με τον 
αναπληρωτή του, ως Πρόεδρο. 


β) Τον εκάστοτε Δ/ντή του 8ου Δημοτικού Σχολείου 
Γ ιαννιτσών. 

γ)Έναν εκπρόσωπο από κάθε Σύλλογο Γονέων και 
Κηδεμόνων του 8ου Δημοτικού Σχολείου Γιαννιτσών, 
που ορίζεται από τον αντίστοιχο σύλλογο. 

δ) Δύο Δημότες που ορίζονται με απόφαση του Δη¬ 
μοτικού Συμβουλίου. 

3. Η θητεία των μελών του Διοικητικού Συμβουλίου 
λήγει με την λήξη της παρούσας δημοτικής περιόδου 
και ακολουθεί κάθε φορά την Δημοτική περίοδο. 

Τ ο Δ.Σ εκλέγει μεταξύ των μελών του τον Αντιπρόε¬ 
δρο και τον Γραμματέα 

4. Πόροι του Νομικού Προσώπου είναι: 

α) Η ετήσια επιχορήγηση του Δήμου Γ ιαννιτσών. 

β) Η ετήσια επιχορήγηση του Κράτους. 

γ) Κάθε είδους εισφορές δωρεές κληρονομιές, κλη¬ 
ροδοσίες. 

δ) Εισπράξεις από το αντίτιμο των παρεχόμενων 
πραγμάτων ή υπηρεσιών. 

ε) Πρόσοδοι από την περιουσία του. 

5. Το Νομικό Πρόσωπο εκπροσωπείται στα δικαστή¬ 
ρια και σε κάθε Δημόσια Αρχή από τον Πρόεδρο του 
Δ.Σ. και όταν αυτός απουσιάζει ή κωλύεται από τον 
Αντιπρόεδρο. 

Από τις διατάξεις της απόφασης αυτής δεν προκαλεί- 
ται επιπλέον δαπάνη σε βάρος του προϋπολογισμού του 
Δήμου Γ ιαννιτσών, για το τρέχον οικ. έτος 2006 καθώς 
και για τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 3 Μαρτίου 2006 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ Μ. ΤΣΙΑΚΙΡΗΣ 

-♦- 

Αριθμ. 6422 (4) 

Τροποποίηση της συστατικής πράξης της δημοτικής 
επιχείρησης με την επωνυμία «Δημοτική Επιχείρη¬ 
ση Αρκαλοχωρίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 277, 315 του π.δ. 410/1995 
(Α.Κ.Κ). 

2. Τις διατάξεις της υπ’ αριθμ. 25027/1984 απόφασης 
του Υπουργού Εσωτερικών (ΦΕΚ 244/Β71984). 

3. Την υπ’ αριθμ. 8073/14.4.1997 απόφαση του Αναπλη¬ 
ρωτή Περιφερειακού Δ/ντή Ηρακλείου για τη σύστα¬ 
ση δημοτικής επιχείρησης με την επωνυμία «Δημοτική 
Επιχείρηση Αρκαλοχωρίου» (ΦΕΚ 369/Β75.5.1997), όπως 
αυτή τροποποιήθηκε μεταγενέστερα. 

4. Την υπ’ αριθμ. 1/2006 απόφαση του δημοτικού συμ¬ 
βουλίου Αρκαλοχωρίου, για την τροποποίηση της συ¬ 
στατικής πράξης της παραπάνω επιχείρησης και το αρ. 
1085/9.3.2006 διευκρινιστικό έγγραφο του Δημάρχου 
Αρκαλοχωρίου, αποφασίζουμε : 

Τροποποιούμε την υπ’ αριθμ. 8073/14.4.1997 απόφαση 
του Αναπληρωτή Περιφερειακού Δντή Ηρακλείου για 
τη σύσταση δημοτικής επιχείρησης με την επωνυμία 
«Δημοτική Επιχείρηση Αρκαλοχωρίου», ως προς την 
παράγραφο 1 του άρθρου 2 αυτής (Σκοπός της επιχεί¬ 
ρησης), ήτοι: 

«Ι.α) Η ανάληψη Δημοσίων'Εργων, β) Η κατασκευή και 
συντήρηση έργων υποδομής στην ευρύτερη περιοχή του 
Δήμου Αρκαλοχωρίου και σε άλλους δήμους, εφόσον 
συντρέχουν οι προϋποθέσεις που ορίζει ό νόμος». 

Κατά τα λοιπά ισχύει η 8073/14.4.1997 απόφαση του 
Αναπληρωτή Περιφερειακού Δ/ντή Ηρακλείου, όπως 
αυτή τροποποιήθηκε μεταγενέστερα. 

Από την απόφαση αυτή δεν προκαλείται δαπάνη σε 
βάρος του προϋπολογισμού του δήμου Αρκαλοχωρίου 
για το παρόν έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 23 Μαρτίου 2006 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. 2076+2007 (5) 

Διορισμός μελών Διοικητικής Επιτροπής Στρατιωτι¬ 
κών Επιτάξεων (ΔΕΣΕ Ν. Κορινθίας) έτους 2006. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του ν. 4429/1929 Κώδικας περί Στρα¬ 
τιωτικών ναυτικών και αεροπορικών εισφορών και ναυ- 
λώσεων. 

2. Τις διατάξεις του π.δ. 115/1984 «Διορισμός μελών 
Διοικητικών Δικαστηρίων, περί Στρατιωτικών Επιτάξε¬ 
ων». 

3. Τις διατάξεις του άρθρου 9 παρ. 1 του ν. 1649/1986, 
περί μετονομασίας των ΔΔΣΣΕ σε Δ/κές Επιτροπές 
Στρατιωτικών Επιτάξεων. 

4. Το υπ’ αριθμ. Φ.851.1/19/53846 Σ.740/16.12.2005 έγγρα¬ 
φο της Στρατιωτικής Διοίκησης Αθηνών. 

5. Το υπ’ αριθμ. 893/13.2.2006 έγγραφο της Δ.Ο.Υ. Κό¬ 
ρινθου. 

6. Το υπ’ αριθμ. 55/7.2.2006 έγγραφο του Πρωτοδικείου 
Κορίνθου. 

7. Η δαπάνη που θα προκληθεί από την εκτέλεση της 
παρούσας απόφασης θα βαρύνει τον Προυπ/σμό ΥΕΘΑ 
ΓΕΣ/2006 Ε.Φ. 11.200 ΚΑΕ 0515, αποφασίζουμε : 

Διορίζουμε ως μέλη της Διοικ/κής Επιτροπής Στρατι¬ 
ωτικών Επιτάξεων (ΔΕΣΕ) του Ν. Κορινθίας για το έτος 
2006 τους κάτωθι: 

Τακτικά Μέλη 

1. Παναγιώτη Βενιζελέα, Πρόεδρο Πρωτοδικών 

2. Πολυξένη Τσουκαλά, Πρωτόδικη 

3. Τ/χη (ΠΖ) Πετρόπουλο Κων/νο του 6ου Σ.Π. 

4. Λ/γό (ΠΖ) Παπαϊωάνου Κίμωνα 6ου Σ.Π. 

5. Αναστάσιο Μπισμπίκη, προϊστάμενο της Δ.Ο.Υ. Κο¬ 
ρίνθου. 

Αναπληρωματικά Μέλη 

1. Παναγιώτα Πασσίση, Πρόεδρο Πρωτοδικών 

2. Χαράλαμπο Σεβαστίδη, Πρωτόδικη Κορίνθου 

3. Τ/χη (ΠΖ) Αθανασούλη Δημήτριο του 6ου Σ.Π. 

4. Λ/γό (ΠΖ) Βασιλείου Βασίλειος του 6ου Σ.Π. 

5. Αγγελο Ξύδη του Νικ., Αναπληρωτή Προϊστάμενο 
Δ.Ο.Υ. Κορίνθου 

Γραμματέα της ως άνω Επιτροπής ορίζουμε τον υπάλ¬ 
ληλο της Δ/νσης Τοπ. Αυτ/σης και Δ/σης Ν. Κορινθίας 


Χρήστο Σπηλιωτόπουλο με αναπληρώτρια την Ελευθε¬ 
ρία Γκουριώτη, υπάλληλο της ιδίας υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 24 Μαρτίου 2006 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

( 6 ) 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Κεφαλά Άννα του Συμεών. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 

Με την υπ’ αριθμ. 888/2.3.2006 απόφαση του Νομάρχη 
Δυτ. Αττικής χορηγείται άδεια ασκήσεως επαγγέλμα¬ 
τος Κοινωνικού Λειτουργού στην Κεφαλά Άννα του 
Συμεών. 

Με εντολή Νομάρχη 

Η Διευθύντρια 
ΟΛΓΑ ΑΝΔΡΙΑΝΟΥ 

-♦- 

Αριθμ. ΔΔΟΥ 2081 (7) 

Καθιέρωση υπερωριακής απασχόλησης υπάλληλων Δ/ 
νσης Κτηνιατρικής της Νομαρχιακής Αυτοδιοίκησης 
Δωδεκαννήσου, έτους 2006. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης». 

2. Την υπ’ αριθμ. 39/31.3.1995 απόφαση του Νομαρχια¬ 
κού Συμβουλίου Δωδεκανήσου με την οποία ψηφίστηκε 
ο Οργανισμός Εσωτερικής Οργάνωσης και Λειτουργίας 
των Υπηρεσιών της Νομ/κής Αυτ/σης Δωδεκανήσου, που 
δημοσιεύτηκε στο ΦΕΚ 379/5.5.1995 (τ.Β’), όπως τρο¬ 
ποποιήθηκε με την υπ’ αριθμ. 10/27.2.2004 ομοία (ΦΕΚ 
791/27.5.2004. 

3. Τις διατάξεις του άρθρου 35 παρ. 7 του ν. 2738/1999 
«Συλλογικές διαπραγματεύσεις στη Δημόσια Διοίκηση, 
μονιμοποίηση συμβασιούχων αορίστου χρόνου και άλ¬ 
λες διατάξεις». 

4. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών Δημοσίου, ΝΠΔΔ, 
ΟΤΑ... και άλλες συναφείς διατάξεις». 

5. Την ανάγκη εργασίας πέραν του κανονικού ωραρίου 
των υπαλλήλου της Δ/νσης Κτηνιατρικής και των αντι¬ 
στοίχων Τμημάτων των Επαρχείων του Νομού για την 
περισυλλογή δειγμάτων από πτηνά για άμεση εξέτασή 
τους και την ενημέρωση στα τυχόν τηλεφωνήματα των 
πολιτών. 

6. Το γεγονός ότι η προκαλούμενη δαπάνη δύναται 
να καλυφθεί από τον προϋπολογισμό της Ν.Α. Δωδ/σου 
οικονομικού έτους 2006 και ειδικά από τον Φορέα 292 
ΚΑΕ 0511, αποφασίζουμε : 

Εγκρίνουμε την με αμοιβή υπερωριακή απασχόλη¬ 
ση των υπαλλήλων της Δ/νσης Κτηνιατρικής και των 
αντιστοίχων Τμημάτων των Επαρχείων του Νομού, για 
απογευματινή υπερωριακή εργασία (μέχρι 22ας ώρας) 
60 ώρες μηνιαίως και 16 ώρες μηνιαίως κατά τις εξαιρέ¬ 
σιμες ημέρες, ανά υπάλληλο, από Φεβρουάριο 2006 έως 
31.12.2006 για την εκτέλεση του αναφερομένου έργου 
στο σκεπτικό της παρούσας ως ακολούθως: 

ΠΕ Κτηνιάτρων 10 υπάλληλοι, ΤΕ Γεωπόνων (Ζωικής 
Παραγωγής) 3 υπάλληλοι, ΔΕ Διοικ.Λογ/κού 2 υπάλληλοι, 
ΥΕ Εργατών 3 υπάλληλοι, ΥΕ Βοηθητικού Προσωπικού 
1 υπάλληλος. 

Ύψος συνολικής δαπάνης 82.000,00 €. 

Η ισχύς της απόφασης αυτής αρχίζει ένα μήνα πριν 
την δημοσίευσή της στην Εφημερίδα της Κυβερνήσε- 
ως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 9 Μαρτίου 2006 

Ο Νομάρχης 
ΓΙΑΝΝΗΣ ΜΑΧΑΙΡΙΔΗΣ 

-♦- 

( 8 ) 

Χορήγηση άδειας ασκήσεως επαγγέλματος Κοινωνικού 
Λειτουργού στον Αλέξανδρο - Βάρβαρο Βουτσινά 
του Γερασίμου. 

Ο ΝΟΜΑΡΧΗΣ ΚΕΦΑΛΛΗΝΙΑΣ 

Με την υπ’ αριθμ. 329/24.3.2006 απόφαση του Νομάρχη 
Κεφαλληνίας που εκδόθηκε σύμφωνα με τις κείμενες 
διατάξεις χορηγείται άδεια άσκησης επαγγέλματος 
Κοινωνικού Λειτουργού στον Αλέξανδρο - Βάρβαρο 
Βουτσινά του Γερασίμου. 

Ο Νομάρχης 

ΔΙΟΝ. ΛΕΥΚΑΔΙΤΗΣ 

- ♦ - 

Αριθμ. 3616 (9) 

Καθιέρωση υπερωριών Α τριμήνου έτους 2006 για 
τους υπαλλήλους της Δ/νσης Αγροτικής Ανάπτυξης 
και Τροφίμων Ν.Α. Μεσσηνίας που ασχολούνται 
με τον ποιοτικό και ποσοστό έλεγχο των νωπών 
και μεταποιημένων γεωργικών προϊόντων φυτικής 
προέλευσης. 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Το π.δ. 30/1996 «Κώδικας Νομαρχιακής Αυτοδιοίκη¬ 
σης» όπως ισχύει σήμερα. 

2. Το εσωτερικό Οργανισμό Οργάνωσης -Λειτουργίας 
της Ν.Α. Μεσσηνίας. 

3. Τον νόμο 2592/1998 άρθρο 15. 

4. Τον νόμο 2738/1999 άρθρο 35. 

5. Το άρθρο 16 του νόμου 3205/2003. 

6. Το έγγραφο του Υπουργείου Αγροτικής Ανάπτυξης 
και Τροφίμων Α.Π.280645/5.7.2005. 

7. Την κάλυψη αναγκών στον ποιοτικό έλεγχο της Δ/ 
νσης αγροτικής ανάπτυξης και τροφίμων Μεσσηνίας. 

8. Τις διατάξεις του π.δ. 30/1996 « Κώδικας Νομαρχι¬ 
ακής Αυτ/σης». 

9. Τον Κώδικα Διοικητικής Αποκέντρωσης ν. 2690/1999 
(ΦΕΚ 45/9.3.1999 τ.Α'), αποφασίζουμε: 

Κρίνουμε απαραίτητη την καθιέρωση υπερωριακής 
εργασίας για την κάλυψη αναγκών Α' τριμήνου του 2006 
στον ποιοτικό και ποσοτικό έλεγχο των εξαγομένων, ή 
διακινουμένων σε χώρες της Ε.Ε (συμπεριλαμβανομένης 
και της εσωτερικής αγοράς), ή εισαγόμενων, γεωργικών 
προϊόντων νωπών και μεταποιημένων ή προοριζομένων 
για μεταποίηση, καθώς και χυμοποίησης των εσπεριδο¬ 
ειδών, από 1.1.2006 έως 31.3.2006 και ορίζουμε τις ώρες 


υπερωριακής απογευματινής εργασίας σε 600, και τις 
ώρες υπερωριακής εργασίας Κυριακών και εξαιρέσιμων 
ημερών σε 60, δαπάνης 4518 Ευρώ. 

Θα απασχοληθούν υπερωριακά από 1.1.2006 εως 
31.3.2006 δέκα (10) υπάλληλοι της Δ/νσης Αγροτικής 
Ανάπτυξης και Τροφίμων Μεσσηνίας. 

Η δαπάνη αυτή θα βαρύνει τον προϋπολογισμό της 
Νομαρχιακής Αυτοδιοίκησης Μεσσηνίας, Φορέας 291 
ΚΑΕ 0511 και ΚΑΕ 0512 με κάλυψη πιστώσεων από το 
Υπουργείο Αγροτικής Ανάπτυξης και Τροφίμων. 

Η ισχύς της Απόφασης αυτής αρχίζει ένα μήνα πριν την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 9 Μαρτίου 2006 

Ο Νομάρχης 
ΔΗΜΗΤΡΙΟΣ ΔΡΑΚΟΣ 

-♦- 

Αριθμ. 9228/123 (10) 

Συγκρότηση Κλιμακίου Ελέγχου Αλιευτικών 
Προϊόντων Ν.Δ. Ξάνθης. 

Ο ΝΟΜΑΡΧΗΣ ΞΑΝΘΗΣ 

Έχοντας υπόψη: 

1. Τις διατάξεις του ν. 1558/1985 (137 Α) «Κυβέρνηση 
και Κυβερνητικά Όργανα» όπως συμπληρώθηκε με το 
άρθρο 27 του ν. 2081/1992 (154 Α) και αντικαταστάθη- 
κε με το άρθρο 1 παράγραφος 2 περίπτωση α του ν. 
2469/1997 (38 Α). 

2. Τ ις διατάξεις του άρθρου 47, 48 και 49 του ν. 2538/ 
1997 (242 Α) «τροποποίηση της κείμενης νομοθεσίας για 
τα γεωργικά και κτηνιατρικά φάρμακα, ρύθμιση χρε¬ 
ών συνεταιριστικών οργανώσεων και άλλες διατάξεις» 
όπως συμπληρώθηκε και τροποποιήθηκε με το άρθρο 
22 του ν. 2945/2001 (223 Α). 

3. Την υπ’ αριθμ. 164268/29.1.2002 (108 Β) απόφαση περί 
«καθορισμού αρμοδιοτήτων και τρόπου λειτουργίας των 
Κλιμακίων Ελέγχου Αλιευτικών Προϊόντων». 

4. Το υπ’ αριθμ. 8810/594/22.2.2006 έγγραφο του Τμή¬ 
ματος Κ.Δ.Υ. της Α/νσης Κτηνιατρικής Ν.Δ. Ξάνθης. 

5. Το υπ’ αριθμ. 8922/337/21.2.2006 έγγραφο της Α/νσης 
Εμπορίου & Τουρισμού ΚΑ. Ξάνθης, αποφασίζουμε : 

Συγκροτούμε Κλιμάκιο Ελέγχου Αλιευτικών Προϊόντων 
Ν.Δ. Ξάνθης ονομαστικά και κατ’ ειδικότητα, με τους 
αναπληρωτές τους, αποτελούμενο από τους κάτωθι: 
α) Γιαννόγλου Παντελή, κλάδου ΠΕ 4 Ιχθυολόγων, Ανα¬ 
πληρωτή Προϊστάμενο του Τμήματος Αλιείας του Νο¬ 
μαρχιακού Διαμερίσματος Ξάνθης με αναπληρωτή τον 
Τσιάνη Δημήτριο υπάλληλο του ίδιου κλάδου και της 
ίδιας υπηρεσίας, β) Τέγο Δήμο, κλάδου ΠΕ Κτηνιατρικού, 
υπάλληλο του Τμήματος Κτηνιατρικής Δημόσιας Υγείας 
της Δ/νσης Κτηνιατρικής Ξάνθης, με αναπληρωτή τον 
Παναγιώτα Γεώργιο, υπάλληλο του ίδιου κλάδου, του 
Κτηνιατρικού Κέντρου Ξάνθης της Δ/νσης Κτηνιατρι¬ 
κής Ξάνθης, γ) Βακιάνη Ιωάννη, κλάδου ΠΕ Χημικών, 
Προϊστάμενο της Δ/νσης Εμπορίου και Τουρισμού, με 
αναπληρώτρια την Μουσικάκη Μαρία του κλάδου ΤΕ Τε¬ 
χνολόγων Τροφίμων, υπάλληλο της ίδιας υπηρεσίας. 

Ως συντονιστής του κλιμακίου τίθεται ο υπάλληλος 
του κλάδου ΠΕ 4 Ιχθυολόγων. Τα μέλη του κλιμακίου 
έχουν διετή θητεία. Κατά τη διάρκεια της θητείας επι¬ 
τρέπεται η αντικατάσταση των μελών. 

Το κλιμάκιο θα προβαίνει σε ελέγχους των νωπών 
αλιευτικών προϊόντων στους χώρους πρώτης πώλησης 
του Νομού, στους λιμένες εκφόρτωσης κ.τ.λ., και σε 
χώρους συντήρησης και αποθήκευσης αυτών, σύμφωνα 
με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 24 Φεβρουάριου 2006 

Με εντολή Νομάρχη 
Ο Αντινομάρχης 
ΣΤΥΛΙΑΝΟΣ ΜΩΡΑΪΤΗΣ 

-♦- 

Αριθμ. 3717 (11) 

Συγκρότηση τριμελούς επιτροπής για την εφαρμογή 

του ν. 2520/1997 «Μέτρα για τους νέους αγρότες». 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Τις διατάξεις του π.δ. 30/2.2.1996 «Κώδικας Νομαρ¬ 
χιακής Αυτοδιοίκησης». 

2. Τον εσωτερικό Οργανισμό Οργάνωσης και λειτουρ¬ 
γίας του Νομ/κού Διαμερίσματος Ροδόπης που εγκρί- 
θηκε με την υπ’ αριθμ. 1307/31.3.1995 απόφαση του Γεν. 
Γραμματέα Π.Α.Μ.-Θράκης και δημοσιεύθηκε στο ΦΕΚ. 
393/Β/11.5.1995. 

3. Την υπ’ αριθμ. 16/1997 απόφαση του Νομαρχιακού 
Συμβουλίου Ροδόπης, που μεταβιβάζει στο Νομάρχη αρ¬ 
μοδιότητες του Νομαρχιακού Συμβουλίου που αφορούν 
συγκρότηση συλλογικών οργάνων. 

4. Την υπ’ αριθμ. 3347410/10.7.1998 κοινή υπουργική 
απόφαση «Λεπτομέρειες εφαρμογής του ν. 2520/1997» 

5. Το υπ’ αριθμ. 4507/23.3.2006 έγγραφο της Δ.Ο.Υ. 
Κομοτηνής. 

6. Το υπ’ αριθμ. 999/22.3.2006 έγγραφο της ΕΑΣ Ν. Ρο¬ 
δόπης, αποφασίζουμε : 

Συγκροτούμε τριμελή επιτροπή αποτελουμένη από 
τους: 

1. Ζαχαρή Δημήτριο, Γεωπόνο της Δ/νσης Αγρ/κής 
Ανάπτυξης Ν. Ροδόπης, ως πρόεδρο της επιτροπής, με 
αναπληρωτή του τον Κοτζαμάνη Ιωάννη, Γεωπόνο της 
ίδιας Υπηρεσίας. 

2. Μιχαηλίδη Γεώργιο, μόνιμο υπάλληλο της Δ.Ο.Υ. 
Κομοτηνής, με αναπληρωτή του την Πετροπούλου Αλκ¬ 
μήνη, μόνιμη υπάλληλο της ίδιας υπηρεσίας. 


3. Κρόκο Κυριάκο, εκπρόσωπο τηςΈνωσης Αγροτικών 
Συν/σμών Ν. Ροδόπης, με αναπληρωτή του τον Μητούση 
Κυριάκο, εκπρόσωπο της ίδιας Συνεταιριστικής Οργά¬ 
νωσης. 

Εισηγήτρια της επιτροπής ορίζεται η Τριανταφύλλου 
Αικατερίνη, Γεωπόνος της Δ/νσης Αγρ/κής Ανάπτυξης 
Ν. Ροδόπης, με αναπληρωτή της τον Κολάτσο Νικόλαο, 
Γ εωπόνο της ίδιας Υπηρεσίας. 

Γραμματέας της επιτροπής ορίζεται ο Ευφραιμίδης 
Ιωάννης, Τεχνολόγος Γεωπονίας, μόνιμος υπάλληλος 
της Δ/νσης Αγρ/κής Ανάπτυξης Ν. Ροδόπης, με αναπλη¬ 
ρωτή του τον Παχούμη Χρήστο, Τεχνολόγο Γεωπονίας, 
μόνιμο υπάλληλο της ίδιας Υπηρεσίας. 

Έργο της παραπάνω επιτροπής θα είναι η εξέταση 
των αιτήσεων των ενδιαφερομένων, για την απόδειξη 
της ιδιότητας αυτών ως αγροτών, νέων αγροτών, νεοει- 
σερχομένων στον αγροτικό τομέα και εργατών γης. 

Η παρούσα απόφαση ισχύει για δύο (2) έτη. 

Η 4888/31.3.2004 σχετική απόφασή μας, παύει να ισχύ¬ 
ει. 

Η δαπάνη που προκαλείται βαρύνει το ΠΔΕ, ΣΑΕ 082 
(2005 ΣΕ 08200000). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 23 Μαρτίου 2006 
Ο Νομάρχης 

ΑΡΙΣΤΕΙΔΗΣ ΓΙΑΝΝΑΚΙΔΗΣ 

-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

( 12 ) 

Στην υπ’ αριθμ. 5111.15/09/2006/10.3.2006 απόφαση 
Υπ. Εμπορ. Ναυτιλίας που δημοσιεύθηκε στο ΦΕΚ 321 
Β'/16.3.2006, σελίδα 3863 παράγραφος 4, σειρά 4η και 
σειρά 6η αντί του εσφαλμένου : 

«Προϋπολογισμού ΥΕΝ έτους 2005 και Κεφαλαίου Ναυ¬ 
τικής Εκπαίδευσης (ΚΝΕ) έτους 2005» 

τίθεται το ορθό : 

«Προϋπολογισμού ΥΕΝ έτους 2006 και Κεφαλαίου 
Ναυτικής Εκπαίδευσης (ΚΝΕ) έτους 2006». 

(Από το Υπουργείο Εμπορικής Ναυτιλίας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βαο. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή Οΰ: 


Τεύχος 

Περίοδος 

ευπο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοιπ από εκείνα που διατίθενται σε ηλεκτρονική μορφή και μέχρι 100 σελίδες σε 5 ευΐΌ προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή οό-Γοιπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θογο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, (3χ: 210 - 4071010 ίηΐΒΓπεΙ : Ιι«ρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ουτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίη(βΓΠ8ΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 



02004130504060008 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΚρ://νγινιν.8{.(|Γ - ί-ιτιώΙ: ννβίΐΓτΐ35ΐ£ΐ@£(·(ΐτ 












